A 2014-es Európa-bajnokságon csapatban (Boczkó, Rédli, Somfai Péter) hetedik lett. A világbajnokságon csapatban (Boczkó, Rédli, Somfai) a nyolcadik helyen végzett. A 2015-ös Európa-bajnokságon 70. volt. Csapatban (Boczkó, Rédli, Somfai) hetedik helyen végeztek. Július 15-én megnyerte a moszkvai vívó-világbajnokság egyéni párbajtőr számát. Csapatban (Boczkó, Rédli, Somfai) hatodik helyezést ért el. 2016-ban a Magyar Vívó Szövetség elnökségének tagja lett. Az Európa-bajnokságon egyéniben hatodik, csapatban 13. volt. A riói olimpián a párbajtőrözők egyéni számában nagyszerű vívással egészen a döntőig menetelt, többek közt Boczkó Gábort is legyőzve. A döntő asszóban már 14-10-re is vezetett, az utolsó találatot azonban nem tudta bevinni, így ezüstérmet szerzett. Csapatban (Boczkó Gáborral, Rédli Andrással és Somfai Péterrel) bronzérmet szerzett.